

REPUBLIKA HRVATSKA

BRODSKO-POSAVSKA ŽUPANIJA

OPĆINA ORIOVAC

JEDINSTVENI UPRAVNI ODJEL

KLASA: 402-01/24-01/1

URBROJ: 2178-10-01-24-3

Oriovac, 13.02.2024.

Temeljem članka 14. Pravilnika o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Oriovac (Službeni vjesnik Brodsko-posavske županije broj 12/16), Općinski načelnik Općine Oriovac, raspisuje

**J A V N I N A T J E Č A J**

**za financiranje programa/projekata koje provode**

**udruge na području općine Oriovac u 2024. godini**

**1.** Općina Oriovac (u daljnjem tekstu: Općina) poziva sve udruge registrirane na području Općine i udruge registrirane izvan područja Općine koje svoje aktivnosti obavljaju na području Općine i svojim djelovanjem doprinose njezinom ugledu i prepoznatljivosti, koje su statutima programski usmjerene na rad u području sporta, kulture, manifestacije, praćenje i poticanje programa rada drugih službenih zajednica da se prijave na Javni natječaj za financiranje programa/projekata koje provode udruge na području općine Oriovac u 2024. godini (u daljnjem tekstu: Natječaj).

**2.** Udruge i druge organizacije civilnog društva, sukladno ovom Natječaju, mogu prijaviti aktivnosti u sljedećim prioritetnim područjima:

**Prioritetno područje 1** – podrška institucionalnom i organizacijskom razvoju udruga usmjerenih razvoju i promicanju sporta

**Prioritetno područje 2** – podrška institucionalnom i organizacijskom razvoju udruga usmjerenih razvoju i promicanju kulture (njegovanje povijesne baštine, pjevanje, ples i sl.)

**Prioritetno područje 3** - Podrška institucionalnom i organizacijskom razvoju drugih organizacija civilnog društva (ostale neprofitne organizacije)

**3.** Udruge i druge organizacije civilnog društva mogu prijaviti sljedeće aktivnosti:

**Prioritetno područje 1**

* Redovito poslovanje udruge (troškovi organiziranja nastupa i natjecanja, održavanje sportskih terena, troškovi vezani uz treninge, administrativno osoblje, materijalni izdaci i sl.)
* Aktivnosti koje potiču i promiču sportske aktivnosti isključivo djece i mladeži

(organizacija škole nogometa i sl.)

* Nabava sportske opreme i rekvizita.

**Prioritetno područje 2**

* Redovito poslovanje udruge (troškovi organiziranja nastupa, putovanja, gostovanja i sl.)
* Nabava opreme za rad.

**Prioritetno područje 3**

* Praćenje i poticanje razvoja drugih organizacija civilnog društva (ostale neprofitne organizacije)

**4.** Ukupno planirana vrijednost Natječaja je 191.640,00 eura.

4.1. Planirana vrijednost Natječaja u Prioritetnom području 1. je 155.550,00 eura.

Najmanji iznos financijskih sredstava koji se može ugovoriti s pojedinom udrugom u ovom

prioritetnom području je 660,00 eura, a najveći 57.060,00 eura**.**

4.2. Planirana vrijednost Natječaja u Prioritetnom području 2. je 17.910,00 eura.

Najmanji iznos financijskih sredstava koji se može ugovoriti s pojedinom udrugom u ovom

prioritetnom području je 660,00 eura, a najveći 6.000,00 eura.

4.3. Planirana vrijednost Natječaja u Prioritetnom području 3. je 18.180,00 eura.

Najmanji iznos financijskih sredstava koji se može ugovoriti s pojedinom udrugom u ovom

prioritetnom području je 660,00 eura, a najveći 3.980,00 eura.

**5.** Rok za podnošenje prijava je 30 dana od dana objave natječaja na mrežnim stranicama

Općine, a istječe  **14.03.2023**. **godine**.

**6.** Prijavu na Natječaj može podnijeti udruga i/ili druga organizacija civilnog društva čija

temeljna svrha nije stjecanje dobiti, uz uvjet da:

* ima registrirano sjedište na području Općine i/ili aktivnosti za koje se prijava podnosi

obavlja, u većoj mjeri, na području Općine, odnosno na zemljopisnom području različitom od

područja Općine ako na taj način promovira Općinu i doprinosi njezinom ugledu i

prepoznatljivosti na lokalnoj, područnoj, državnoj i inozemnoj razini,

* upisana je u Registar udruga
* programski je usmjerena na rad u području sporta, kulture, te programe rada drugih

službenih zajednica (ovisno za koje se prioritetno područje prijava podnosi)

* upisana je u Registar neprofitnih organizacija i vodi transparentno financijsko

poslovanje u skladu s propisima o računovodstvu neprofitnih organizacija

* ispunila je sve ugovorne obveze prema Općini i svim drugim davateljima financijskih

sredstava iz javnih izvora.

**7.** Ostvarivanje prava prednosti prednost u financiranju aktivnosti i ne ostvaruje pravo prijave na Natječaj detaljno je opisano u Uputama za prijavitelje na Javni natječaj za financiranje programa/projekata koje provode udruge na području općine Oriovac u 2024. godini.

**8.** Prijave se dostavljaju isključivo na propisanim obrascima, koji su zajedno s Uputama za prijavitelje dostupne na mrežnim stranicama Općine ([www.oriovac.hr](http://www.oriovac.hr)).

Natječajna dokumentacija se šalje preporučeno poštom ili predaje osobno u zatvorenoj omotnici na adresu:

**OPĆINA ORIOVAC**

**JEDINSTVENI UPRAVNI ODJEL**

**Povjerenstvo za provedbu natječaja**

**Trg hrvatskog preporoda 1**

**35250 Oriovac**

s naznakom: **“Ne otvaraj** – **Javni natječaj za financiranje programa/projekata koje provode**

**udruge na području općine Oriovac u 2024. godini”**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje

prigovora, postupanje s dokumentacijom u svezi provedbe Natječaja detaljno su opisani u Uputama

za prijavitelje na Javni natječaj za financiranje programa/projekata koje provode udruge na području općine Oriovac u 2024. godini.

Razmatrat će se samo one prijave koje su pravovremeno prijavljene i koje u cijelosti zadovoljavaju propisane uvjete Natječaja.

**9.** U slučaju kad korisnik financiranja nije vratio financijska sredstva Općini, zbog neispunjavanja obveza na osnovi dodjele financijskih sredstava iz prethodnih godina, Općina će donijeti odluku da se prijave koje na natječaj dolaze od tog prijavitelja ne uzimaju u obzir.

**10.** Sva pitanja vezana uz ovaj Natječaj mogu se postaviti isključivo putem elektronske pošte na adresu: [opcinaoriovac@gmail.com](mailto:opcinaoriovac@gmail.com)

Načelnik Općine Oriovac

Antun Pavetić